CELEX: 32011R0465
Language: sl
Date: 2011-05-13 00:00:00
Title: Izvedbena uredba Komisije (EU) št. 465/2011 z dne 13. maja 2011 o spremembi Uredbe (EU) št. 882/2010 glede vložitve zahtevkov za izvozna dovoljenja za izvenkvotni sladkor za tržno leto 2010/2011

14.5.2011   
            
            
               SL
            
            
               Uradni list Evropske unije
            
            
               L 125/9
            
         IZVEDBENA UREDBA KOMISIJE (EU) št. 465/2011
   z dne 13. maja 2011
   o spremembi Uredbe (EU) št. 882/2010 glede vložitve zahtevkov za izvozna dovoljenja za izvenkvotni sladkor za tržno leto 2010/2011
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1),
   ob upoštevanju Uredbe Komisije (ES) št. 951/2006 z dne 30. junija 2006 o določitvi podrobnih pravil za izvajanje Uredbe Sveta (ES) št. 318/2006 glede trgovine s tretjimi državami v sektorju sladkorja (2) in zlasti člena 7e v povezavi s členom 9(1) Uredbe,
   ob upoštevanju naslednjega:
   
               (1)
            
            
               V skladu s točko (d) prvega odstavka člena 61 Uredbe (ES) št. 1234/2007 se lahko sladkor, katerega proizvodnja v tržnem letu presega kvoto iz člena 56 navedene uredbe, izvozi le v okviru količinske omejitve, ki jo je treba določiti.
            
         
               (2)
            
            
               Z Uredbo Komisije (EU) št. 397/2010 z dne 7. maja 2010 o določitvi količinske omejitve za izvoz izvenkvotnega sladkorja in izvenkvotne izoglukoze do konca tržnega leta 2010/2011 (3) je bila količinska omejitev sladkorja določena na 650 000 ton.
            
         
               (3)
            
            
               Količine sladkorja iz zahtevkov za izvozna dovoljenja so presegle navedeno količinsko omejitev. Z Uredbo Komisije (EU) št. 882/2010 z dne 6. oktobra 2010 o določanju odstotka sprejetja za izdajo izvoznih dovoljenj, o zavračanju zahtevkov za izvozna dovoljenja in začasni odložitvi vlaganja zahtevkov za izvozna dovoljenja za izvenkvotni sladkor (4) je bilo zato začasno odloženo vlaganje zahtevkov za izvozna dovoljenja za izvenkvotni sladkor za obdobje od 11. oktobra 2010 do 30. septembra 2011.
            
         
               (4)
            
            
               Z Izvedbeno uredbo Komisije (EU) št. 461/2011 z dne 12. maja 2011 o spremembi Uredbe (EU) št. 397/2010 o določitvi količinske omejitve za izvoz izvenkvotnega sladkorja in izvenkvotne izoglukoze do konca tržnega leta 2010/2011 (5) se je količinska omejitev za izvoz izvenkvotnega sladkorja za tržno leto 2010/2011 povečala za 700 000 ton.
            
         
               (5)
            
            
               Zaradi povečane količinske omejitve za tržno leto 2010/2011 bo vlaganje zahtevkov ponovno mogoče od prvega tedna v juliju.
            
         
               (6)
            
            
               Uredbo (EU) št. 882/2010 je zato treba ustrezno spremeniti.
            
         
               (7)
            
            
               Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Odstavek 3 člena 1 Uredbe (EU) št. 882/2010 se črta.
   Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 4. julija 2011.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. maja 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 178, 1.7.2006, str. 24.
   
      (3)  UL L 115, 8.5.2010, str. 26.
   
      (4)  UL L 264, 7.10.2010, str. 13.
   
      (5)  UL L 124, 13.5.2011, str. 41.